《挽吕东莱先生》
宋代·宋天则

世选仍收第，词科复处优。
贤关资善教，东观迈英游。
史笔精刊击，文编极简搜。
家居期问董，岂料病无瘳。

作者简介：（1128—1191）严州遂安人，字秉彝。少学于建安吴晞，传杨时之学，自拔流俗。后从张栻、吕祖谦游，被延请为郡学录。晚年杜门罕出，专以读书研理为事，治学益勤。欲以所学就正于朱熹，未行而病卒。